Downloaded from YTS.MX
Official YIFY movies site: YTS.MX
"Herdmanid olid mingi kahtluseta
"maailma ajaloo halvimad lapsed."
Nad valetasid.
Nad varastasid.
Tule tagasi!
NOOR EINSTEIN KEEMIA
Nad suitsetasid sigareid.
Isegi tüdrukud.
Nad lõid lapsi.
Isegi endast suuremaid lapsi.
Kuule!
Nad võtsid Jumala nime asjata suhu.
Issand jumal!
Nad sõimasid õpetajaid.
Nad süütasid isegi põlema
Fred Shoemakeri vana katkise tööriistakuuri.
Jah, olgu, see kuur oli inetu
ja nagunii kokku varisemas.
Mu isa ütles: "Selle mahapõletamine
"oli ainus hea asi, mida Herdmanid tegid,
"ja kui nad oleksid seda teadnud,
"poleks nad seda teinudki."
Nad olid nii üdini jubedad,
et suutsid vaevu uskuda, et nad on päris.
Keegi ei teadnud, miks nad sellised on.
Tundus, et nad tulid emaüsast vastikutena.
HOIDU KASSI EEST
Sellest üsast rääkides
pole lapsed kunagi nende vanemaid näinud.
Arvati, et nad loobusid ja tegid vehkat.
Minu teooria oli, et nad olid esimesed lapsevanemad,
kelle lihased lapsed röövisid ja lagedaks tegid.
Ralph,
Leroy,
Claude,
Ollie,
Gladys.
Ja kõige karmim neist oli Imogene.
Kõik ühest puust, ainult eri kasvu
ja erinevate sinikatega
üksteise materdamise tagajärjel.
Hea küll, võtke kõik istet.
Loodan, et olete esitlusteks valmis.
Esimesena teeb oma esitluse...
Mina.
Hea küll. Ollie Herdman on esimene.
Ma olen... Oota.
See on minu kass.
Spike.
Mis lärm see on?
Ma ei näe!
See olen mina.
Kuule!
Kas ütlesin, et nad varastavad?
Mida sa tahad?
See kaelakee?
Või sinu kael?
Ma valisin oma kaela.
Muidu vältisin pahandusi,
aga minu lemmikmedaljon äratas tema tähelepanu.
Imogene oli nende vaieldamatu pealik.
Tema ees värisesid kõik, kes talle teele sattusid,
sealhulgas täiskasvanud.
Kõige vähem sallis ta Alice'it.
Hei, kirbukott.
Ilmselt seepärast, et Alice
oli Imogene'i täielik vastand.
Isegi oma...
Su käed haisevad jälle seebi järele.
Peidad oma kirpe?
Need olid peatäid. Ainult ühe korra suvelaagris.
Aga Imogene ei unusta kunagi.
- Herdmanid on lihtsalt... - Ma tean.
Herdmanid on mingi kahtluseta
halvimad lapsed maailma ajaloos.
Mida nad nüüd tegid, kullake?
Ema kinkis mulle selle medaljoni.
Ei midagi.
Seda, mida ikka.
Tekitasid tulekahju?
Valasid seebivett kooli koridori?
Varastasid su lõunasöögi ja lõid sind, kui sul kommi polnud?
Midagi sellist.
Õpi täna õhtul. Homme on tähtis päev.
- Toome jõulukuuse. - Tore, paps.
Küllap suudavad Herdmanid sellegi kuidagi kihva keerata.
Pole väga rõõmus.
Jumal, see on egoistlik palve.
Ma ei tohiks seda paluda, aga...
Saada Herdmanid kaugele ära, kuni ma suureks saan.
Kuskile, kus on vähe inimesi.
Võibolla inimtühjale saarele.
Mis on ohtlikke elukaid täis.
Tee kas seda, või muuda mind ülikoolini nähtamatuks.
Sellest piisaks.
Aitäh, Jumal.
Vabandust jubeda palve pärast.
Me arvasime, et Herdmane ootab põrgu,
osariigivangla põrkega,
kuni neil tuli tegemist minu ema,
meie kiriku ja suure jõuluetendusega.
Sae endale ise kuusk
See on minu pere.
Minu isa Bob on täiskohaga raamatupidaja.
Mu ema Grace on täiskohaga ema.
Mu vend Charlie on täiskohaga ninatark.
Igal aastal.
Hea küll. Kullake.
Palun aita mind. Kallis?
Tavaline perekond tavalises linnas.
Ja see on meie linn.
Siin pole suurt midagi.
Meie linn oli kuulus
kiriku iga-aastase jõuluetenduse poolest.
See oli suur asi.
EMMANUELI 75. JÕULUETENDUS
Juubeli tõttu tänavu veelgi suurem.
Ma räägin kõike, mida te peate teadma
Emmanueli etendusest.
JÕULUETENDUSE AJATELG
See on esimene etendus
kiriku ja linna avamise aastal.
Legendide järgi oli etendusel mingi tähendus
ja linnarahvas ootas seda põnevusega.
Nad tahtsid, et neile jõululoo ilu meelde tuletataks.
Ma ei usu, et etendus enam kuigi ilus oli.
Need oleme meie eelmisel aastal.
Alice'iga kohtusite te juba varem.
Ta mängib kolmandat aastat Maarjat.
Ja see on pr Armstrong,
kes on igavesti etendust lavastanud,
tehes nii, et mitte miski iial ei muutuks.
Minu hinnangul oli pärast 74. samasugust etendust
kõik sama rõõmus kui korduvkasutatav jõulukaart.
Aga linn tahtiski just
täpselt vanas vaimus jätkata.
Kuna seda tehti 75. korda, oli huvi tavalisest suurem.
Teistest linnadest tuli külalisi.
Endisi osatäitjaid.
Isegi ajalehes kirjutati.
Naisteklubi aitas kostüüme tavalisest ilusamaks vuntsida.
- Kas on sirgelt? - Vasakule kaldu.
- Aga nüüd? - Palju hullem.
- Viimaks... - Mida?
Tuletame teile meelde
Emmanueli linna iga-aastast jõuluetendust,
mis toimub tänavu kogunisti jõulupäeval.
Nad reklaamivad seda telekas?
Kiriku külastatavus ja annetused langevad.
Linn vajab külalisi.
Nad on meeleheitel.
Ütle, kui õigesti on. Ära ütle, kui valesti on.
Ma eeldan, et on valesti, kuni ütled, et enam pole.
Nüüd on sirgelt!
Need on täitsa ägedad.
- Oota. - Mis on?
- Sedasi. - Neil on...
Mul on aeg teile midagi oma emast rääkida.
Raske on ühe lausega kokku võtta, mida ta teeb.
Nii ühiselt jõulukaunistusi üles riputades,
kui lastes meil jõuluetendusel osaleda,
ehkki vastu tahtmist,
hoidis ta meie perekonda jonksus.
See oli tema elu peamine eesmärk,
aga seda ootas muutus just praegu.
- Ettevaatust. - Mis toimub?
- Herdmanite tulekahju? - See on Armstrongide maja.
Oo ei.
Pr Wendelken. Alice'i ema.
Linna supermampside emamesilane,
kelle üksainus pilk tekitas...
Just see.
...mu emas tühise tunde.
- Pane särk püksi. - See on mantli all.
Kõik saab korda.
Helen, kas sul on väga valus?
- Jah. Hirmus valus. - Tunnen kaasa. Mis juhtus?
Ma kukkusin. Vahet pole, kuidas.
Murdis mõlemad jalaluud.
- Mõlemad? - Jah, mõlemad.
Helista vabrikusse hr Armstrongile.
Lülita mu pliit välja,
või terve maja põleb maha.
Teata naisteklubile, et ma ei tule.
Leia jõuluturu jaoks asendaja.
- Palju teha. - Ja toidukomiteesse.
- Ehtimiskomiteesse. - Muidugi.
Ja jõuluetenduse jaoks.
Ma vajan kedagi, kes mu plaanist kinni peaks.
- Rebecca? - Jah.
Sa võiksid seda teha. Eriti Alice'i pärast.
Mina mõistagi ei saa.
Mul on töö ja teised komiteed kaelas.
Aga ole mureta, Helen. Me leiame kellegi.
Mina võin üritada.
Pole vaja, Grace.
Etendus on sel aastal eriti tähtis.
Too piparkooke. See on sinu teema.
Vabandust, "minu teema"?
Piparkoogid on minu "teema"?
Eelmisel aastal ostsid sa poest nii maitsvaid.
Sa saad hakkama.
Me leiame kellegi, Helen.
Minu ema eelistas elu vabalt võtta.
Aga kui mõni hukkamõistev linnamamps talle kinda heitis,
oli ta kõigeks valmis.
Isegi...
- Proua Armstrong? - Mida sa tegid?
Sa pakkusid end jõuluetenduse lavastajaks?
Ta vajas abi.
Pr Wendelken lubas leida...
Tema ei pea kõike tegema.
Ja need naised teadku, et olen igati võimeline...
Tead, et Armstrongi-mutt helistab kümme korda päevas?
Sa ei andnud talle ometi meie numbrit?
Sa lubasid, et ei anna.
Kui pr Wendelken lubas mul piparkooke tuua, lõi pildi eest.
Nüüd ma pean tulema.
Vaatama karjast Charliet jälle mu hommikumantlit kandmas.
Oo ei. Kas keegi suri?
Hullem veel, poja.
Sinu ema hakkab jõuluetendust lavastama.
Teie arust on see naljakas,
aga jõuluetendus on traditsioon.
See on tähtis ja ma saan hästi hakkama.
Ma ütlesin proua Armstrongile,
et tuleb kõigi aegade parim jõuluetendus.
Ei tea, kes helistab.
See polnud hea.
Tänavune etendus peab tasemel olema.
Ma imetlesin ema pealehakkamist,
aga ta polnud kunagi midagi sellist teinud.
Ta ei teadnud, mis või kes teda ees ootab.
Ma ei suudaks vaadata teda terve linna nähes põrumas.
- Aga... - Sa saad hakkama, mamps.
Jumal, palun korralda hea etendus,
et keegi ema ei süüdistaks.
Miks ma jahvatasin teile
nii pikalt Herdmanite
ja meie linna üheülbalise jõuluetenduse kohta?
Kuidas need kaks asja omavahel seotud on?
Küll näete.
- Tere hommikust. - Tere hommikust.
Te teate, et kord kuus kutsume me pühapäevakooli
esimeseks 15 minutiks jumalateenistusele,
et midagi erilist teha.
Nad laulavad meile, näitlevad piiblilugu või loevad piiblist ette.
Enne nende kutsumist...
Te olete kindlasti kuulnud
pr Armstrongi kurvast õnnetusest.
Ta on taastumas.
Aga ma tahan kindlasti tunnustada Grace'i,
kes oli vabatahtlikuna nõus jõuluetendust lavastama.
Me oleme kõik väga tänulikud, eriti tähelepanu tõttu,
mis etendust tänavu ootab.
Nii et kivi kotti. Ei mingit survet.
Hea küll. Sel kuul
palus pr Warren lastel
rääkida, mis neile kirikus enim meeldib.
Pr Warren.
Mine, kullake.
Kõige ette. Valju häälega.
Mulle meeldib pühapäevakoolis enim see,
kui hea tunne on seal käia.
Minnie, nüüd sina. Valju häälega.
Mulle meeldib kirikulaule laulda ja ma armastan Jeesust.
Nii armas.
Charlie, aga sina?
Mulle meeldib kirikus enim see...
et siin pole ühtegi Herdmani.
Charlie räägib järgmine kord, mis talle veel meeldib.
Head pühapäeva.
Mis on? Mulle meeldivad teised asjad ka,
aga ta küsis, mis enim meeldib.
Ja enim meeldib see, et Herdmane pole.
Kuule, see pole väga kristlik seisukoht.
See on tõde ja sa käsid alati tõtt rääkida.
Kui sinu isa seda ütleb,
siis see tähendab, et mitte lahkuse arvelt.
- Kümnesse. - See tuli sul küll...
Tõde on see, et viimased kolm päeva
varastas Leroy Herdman Charlie lõunasöögikarbist magustoidu.
Esimene päev
Anna see siia, Charlie!
Miks Charlie? Küllap oli sel kuul lihtsalt tema kord.
Teine päev
Kolmas päev
Piiramise kolmandal päeval andis Charlie alla.
Olgu, võta. Mul on suva.
Saan kirikus nagunii igasuguseid näkse.
Milliseid näkse?
Šokolaadikooki, komme, küpsiseid, limonaadi, jäätist,
sõõrikuid, popkornipalle.
Nii et lase käia. Ma saan kirikust kõike, mida vajan.
Kahju, et sina iial ei saa.
Sa sulaksid ära, kui kirikusse tuleksid.
Charlie vale poleks saanudki suuremat tagasilööki anda.
TOIDUANNETUSED
Sel pühapäeval koguti toitu.
Hommikust. Aitäh tulemast.
Tere.
Rõõm teid näha. Aitäh tulemast.
Kas oleme kindlasti õiges kohas?
Nad on siin.
Taevas hoia.
Me saame hakkama.
Naerata edasi.
- Kus siin kooki saab? - Kooki?
Tõstke sinna.
Hea mõte, Leroy. Sellega annab midagi teha.
Kas te tulite pühapäevakooli?
Siin on rohkem kooli. Teadsin, et kuskil on konks.
Tõmbame siit uttu.
Ei, see pole nagu tavaline kool.
Te õpite Jeesuse kohta ja laulate temast laule.
- Kas te vanemad on siin? - Ema on tööl.
Meile lubati magustoitu.
Tasuta magustoitu kõigile.
Kindlasti leian teile midagi erilist
pärast teenistust, kui tahate jääda.
Ma näitan teile, kus see toimub.
Oh sa poiss.
Jeesus mind armastab, ma tean
Sest piibel seda kinnitab
Beth, sul oleks rõõm nende kõrval istuda, eks?
Väga hea. Tulge siia.
JUMAL ON MEIEGA
Me polegi veel ära sulanud.
Nad jäidki sinna.
Jeesus mind armastab...
Nad ei laulnud ühtegi laulu.
Sest piibel...
Meie Isa, kes sa oled...
Nad ei palvetanud.
Jeesulaps...
Nad harjutasid küll joonistamist.
MOOSES
JEESUSE RAHA
Ja teenisid pisut raha.
Hea küll, lapsed.
Me alustame peatselt
jõuluetenduse proovidega.
Palun öelge oma vanematele,
et nad järgmisel nädalal pärast kirikut infotunnile jääksid.
Ma loodan, et oled jälle kooris.
- Sinu hääl on nii... - Jestas, Alice.
Ma ei ürita Maarja rolli saada, kuna mu ema etendust juhib.
Me tahame, et kõik kohal oleksid.
Kuule, mis etendus see on?
- Näidend. - Näidend?
Tead küll, nagu film.
- Aga inimeste ees. - Film või?
Herdmanid käisid tihti kinos.
KAUGE MAA RUDOLPHI TAGASITULEK
Tule siia, väike...
Ehkki piletit ostmata.
Kuule! Lõpeta ära!
Kuule, ära... Lõpeta.
Ära rabele vastu. Hea küll.
Aitab! Kuule, poiss!
Kauge maa VARSTI KINODES
Kõik tulevad vaatama.
See on Jeesusest.
JUMAL ON MEIEGA
Nagu kõik muu siin.
Pärast seda märkust arvasin, et etendus teda ei huvita.
EMMANUELI KOOL AASTAST 1902
Aga ma eksisin.
Suvelaagris on kiirpaat, mis on autost hulga kiirem.
Olen vaid süstaga sõitnud.
Hüppame parvelt vette.
Ma oskan luike teha.
- Kõlab vahvalt. - Otse karu lõugade vahele.
MÄNGUVÄLJAKU REEGLID ETTEVAATUST!
Niisiis, Kirbukott, Müürilill, kas olete selleks valmis?
Osalen tänavu teie etendusel.
- Mis asja? - Kirbukott kuulis mind.
Osalen piiblietendusel.
Mida? Sina ei saa etendusel osaleda.
Ma mängin Jeesulapse ema.
Sa oled Maarjaks liiga räpane, Imogene Herdman.
Kõik teavad seda.
Alice!
- Kes Maarja on? - Jeesulapse ema.
Kõik peale sinu teavad seda.
Ja mina mängin alati Maarjat.
Sa ei saa sinna midagi parata.
Kullake, sa ütled neile, et ei taha seda teha.
Sa tahad mind Maarjaks.
Ja miks ma peaksin?
Kui sa seda ei tee, siis järgmisel kevadel,
kui pajuurvad välja tulevad,
pistan ma pajuurva nii sügavale su ilusa kõrvakese sisse,
et seda ei saada sealt kätte.
See ajab seal juured alla ja muudkui kasvab.
Ja sul turritab terve elu
pajuurvapõõsas pea seest välja.
Uskuge või ei, aga ta oli seda teinud.
- Laske lahti! - Kohe. Üks hetk.
Mis on?
Mida sa vahid?
Miks sina üldse tahad etenduses osaleda?
Pole sinu asi.
EMMANUELI KOOL
PR ARMSTRONGI ETENDUSEMÄRKMED
Väikesed lapsed olid väsinud,
suured lapsed näljased,
emad tahtsid minna koju süüa tegema
ja isad tahtsid minna koju
telekast mängu vaatama.
Herdmanid istusid vaikselt ja ootasid, et mu ema alustaks.
Ja mina palvetasin, et sünniks ime ja Imogene vaikiks,
et Herdmanid midagi ei põletaks,
proovi ära ei rikuks
ja meid kõigi nähes ei häbistaks.
Olgu, see teeb kolm imet.
Tere kõigile.
See ei võta kuigi kaua.
Hea küll, üks hetk.
Sel nädalal on palju telefonikõnesid olnud.
Hea küll.
Esiteks, nagu pr Armstrong alati ütleb:
"Väikseid rolle pole olemas, on ainult väikesed näitlejad."
Mida see tähendab?
Ma tõesti ei tea.
Meil tuleb vähe proove,
seega peate üritama iga kord kohal olla.
- Aga kui me haigeks jääme? - Te ei jää.
Teie, väikesed lapsed siin,
mängite ingleid.
"Vanemad lapsed on karjased,
"võõrastemaja külalised ja kooriliikmed.
"Vaja on Maarjat ja Joosepit,
"kolme tähetarka ja Issanda inglit.
"Need pole keerulised rollid, ent on tähtsad.
"Need lapsed peavad igal juhul igas proovis käima."
Aga kui nemad haigeks jäävad?
- Nemad ei jää ka haigeks. - Aga kui jäävad?
Keegi ei jää haigeks, David.
"Me alustame alati Maarjaga.
"Maarja tuleb hoolega välja valida,
"sest Maarja on Jeesuse ema.
"Ta peaks olema armas ja rõõmus tüdruk, kes..."
Olgu, aitab sellest.
Ma tean, et paljud sooviksid etenduses Maarjat mängida,
aga ainult ühte on vaja.
Imogene, kas sul on küsimus?
Ei. Ma tahan Maarja olla.
Ja Ralph tahab Joosu olla.
See oli nagu detektiivifilmis,
kus tore vanamutike tellerit püstolist sihib
ja raha nõuab, ja sa ei suuda seda uskuda.
Minu ema ei suutnud seda uskuda.
Me peame kõigile võimaluse andma.
Kas keegi tahab veel Joosepit mängida?
Elmer? Sina mängid tavaliselt Joosepit.
Elmer vihkas Joosepi mängimist,
aga ta kirikuõpetajast isa
sundis teda, kui keegi ei tahtnud.
Keegi teine ei tahtnud kunagi.
See on küll väga üllatav. Veel keegi?
Hea küll.
Ralphist saab meie Joosep.
Kas keegi teine soovib Maarja rolli?
Alice, kas sina ei taha tänavu?
Ei.
Keegi teine?
Ema oli hirmsas seisus. Halvimas.
Lapsevanemad, etendus, kirik, terve linn
süüdistaksid ema, kui etendus lörri läheks.
Kas mina torman appi?
Minu järgmine samm määras
etenduse saatuse tänase päevani välja.
Hea küll.
Imogene'ist saab meie Maarja.
Järgmised on tähetargad.
Leroy, Claude ja Ollie mängivad.
Me peame kõigile võimaluse andma, Imogene.
Kõigil on võimalus olnud.
Igasuguseid võimalusi on olnud.
- Ja Issanda ingel? - Gladys.
Mina!
Robby!
Michelle.
Tõsta käsi.
Siis on asi klaar.
Meil on karjaseid vaja.
Charlie, sina osaled.
David ja Robby?
Mulle meenus, et me sõidame Philadelphiasse.
- Ei sõida! - Mina jään ilmselt haigeks.
Panen teid esialgselt kirja.
Ema, Gladys Herdman lööb liiga kõvasti.
Taevake, Gladys ei löö kedagi.
On vast mõte!
Issanda ingel külastab aasal karjaseid
ja räägib neile Jeesuse sünnist.
Ja lööb neid.
Jäta juba see jutt.
Ükski karjane ei loobu ega haigestu
ega sõida Philadelphiasse.
Mul oli emast väga kahju. Osaliselt olin mina süüdi.
Ta oli proua Armstrongi viis minutit asendanud,
ja juba olid Herdmanid etenduse kaaperdanud.
Ma kartsin, et kõik käib ikka vana rada,
aga nüüd olin kõigeks valmis, et jälle igav oleks.
Jutud juhtunust levisid kiiremini
Herdmanite süüdatud kulupõlengust.
Lapsed rääkisid vanematele, kes helistasid naabritele,
kes helistasid sugulastele.
Kuidas sa lasid sellel juhtuda? Kuidas...
Kuidas...
Kas kellelgi on paberkotti?
Pole õiglane, et pere, kes isegi kirikus ei käi,
terve etenduse endale kahmas.
See oli ebaõiglane.
Kõik on nõus, et see oli farss.
Sest Herdmanid pakkusid end vabatahtlikeks?
Ta pidas silmas julma rünnakut
näitlejate erapooletu valiku vastu.
Täie austuse juures, see protsess
pole kunagi erapooletu olnud.
Ja julmast rünnakust rääkides,
ma anusin teie lapsi, et nad osaleksid.
Me olime šokist halvatud.
Aga te rääkisite.
See käis lainetena.
Vabandust, aga me kasutame
suuri sõnu, et rääkida etendusest,
kus lapsed peavad lihtsalt
seisma samal kohal nagu igal aastal.
Me võtame seda tõsiselt.
Mina ka, pr Slocum. Seepärast pakkusingi ennast välja.
Maarja osatäitja valik näitab, et sa ei võta seda tõsiselt.
Rebecca,
kas on võimalik, et sul on Alice'i emana
Maarja osatäitja valimisel isiklik huvi?
Etendus on püha.
Oodake.
Etendus on püha?
- Selge see. - Kogukond loeb.
- Ja rahakogumine. - Ja Maarja.
- Ja traditsioonid. - Mida te soovitate?
Et viskan Herdmanid jõuluetenduselt
ja üldse kirikust välja?
Jah.
Ma ei saa neid välja visata.
Aga neil on õigus. Herdmanid tõotavad katastroofi.
Vaat seda etendust tahaksin ma näha.
Ema Maarja pahvib sigarit,
karjased nüpeldavad üksteist keppidega.
Raudselt põletavad sõime maha.
Miks sa neile lubasid, et kirikus süüa saab, tohman?
Sest ma ei arvanud, et nad kirikusse tulevad!
Ime, et nad põlema ei lahvatanud.
Vabandust, et ma end ei pakkunud.
Rikkusin etenduse ära?
Taevas hoia, ei! Kullake...
Beth, ma ütlen sulle sama, mida neile ennasttäis
kamandavatele kirikutegelinskitelegi.
Helen Armstrongi ehk üllatab, et päike tõuseb,
kui tema vägesid ei juhata,
aga ta pole ainus, kes oskab jõuluetendust lavastada.
Kui nad arvavad, et ma ei suuda, saavad nad suure õppetunni.
Sa ütlesid seda kõike?
No mitte päris kõike.
- Üldse midagi? - Vahet pole.
Oli esimese proovi õhtu.
Emal avanes võimalus tõestada, et kõik tuleb välja.
Mina olin valmis igati aitama.
Aga lapsed saadeti kõigepealt õue,
kuni lapsevanemad koos palvetasid.
Mitte niivõrd palvetasid, kui et nad tahtsid,
et ennast ära väsitanult pärast hästi käituksime.
Aga siis...
Nüüd.
Stopp.
Hei, lapsed. Nad on kohe valmis.
Head proovi!
Esimene proov oli tavaliselt sama lõbus
kui kolmetunnine koolibussisõit.
Ja niisama lärmakas ja ülerahvastatud.
Aga pärast neid üleelamisi olime vait nagu kuldid rukkis
ja ootasime vaikselt, et näha,
mida jubedat Herdmanid nüüd teevad.
Seepärast polekski nad pidanud tulema.
Reverend Hopkinsi sõnul ütles Jeesus:
"Ärge keelake lapsi mu juurde tulemast."
Jeesus oleks Herdmane keelanud.
- Hea küll. - Ema?
Kas sul on abi vaja?
Täna eirame kõike peale vere.
Ma alustan kohe. Istu Imogene'i kõrvale.
Ema!
Su vaikne meel võib talle külge hakata.
Hästi, jääge kõik vait!
Hea küll siis.
Hüva.
Tere tulemast kõigile. Meil on rõõm teid kõiki näha.
See oli ilmselt suurim vale, mida on kirikus öeldud.
Kõigepealt lihtne osa.
Jaotame kõik ingliteks,
karjasteks ja võõrastemaja külalisteks.
Kes karjased olid? Kust nad tulid?
- Mis võõrastemaja on? - Nagu motell,
kuhu inimesed ööseks lähevad.
Mis inimesed? Jeesus?
Ole nüüd! Jeesus polnud veel sündinudki!
Maarja ja Joosep läksid sinna.
- Miks? - Mis kõigepealt juhtus?
- Alusta algusest. - Päris algusest?
See ajas kõigile hirmu nahka, sest alguses
oli Esimene Moosese raamat,
kus on öeldud: "Alguses..."
Sealt alustades istume seal aastaid.
Alustame jõululoo algusest.
Me oleme kõik seda miljon korda kuulnud.
Minu arust on kõigil hea seda uuesti kuulata.
See tuletab jõulude tähendust meelde.
"Nii läks ka Joosep Galileamaalt
"Naatsaretist üles Juudamaale
"Taaveti linna, mida hüütakse Petlemmaks,
"sest ta oli Taaveti soost ja pärusmaalt,
"et lasta end üles kirjutada koos Maarjaga, oma kihlatuga,
"kes oli lapseootel."
- "Lapseootel"? - Rase, lollakas.
Ralph, aitab.
Pole väga ilus öelda, et Maarja oli rase.
Minu emale see ei meeldiks.
See pidas paika.
Pr Wendelkenile ei meeldinud
poegivad kassid ega munevad linnud.
Ta ei lubanud Alice'il mängida kahe küüliku omanikega.
Pea juba lõuad.
Ma tahan kuulda.
See oli uskumatu.
Herdmanid ei istunud kunagi paigal
ega pööranud kellelegi tähelepanu.
Õpetajatele, vanematele, politseile.
Ometi oli jõululoos midagi,
mis pani neid iga sõna kuulama.
Maarja ja Joosep pidid talli minema,
sest võõrastemajas polnud neile ruumi.
Issand jumal! Isegi Jeesusele mitte?
Me ei võta Jumala nime sedasi suhu, Imogene.
Mis see sõim on? Kas nagu titevoodi?
Miks laudas voodi oli?
Selles asja mõte ongi, Leroy.
Laudas polnud voodit.
Nad kasutasid, mida said.
Mida sina teeksid, kui sul oleks beebi,
kelle jaoks voodit pole?
Me hoidsime Gladyst sahtlis.
Näete siis.
Maarja pani Jeesulapse
loomade toitmise kivist künasse.
Mis olid vähkred?
Sa ütlesid, et ta mähiti vähkretesse.
Mähkmetesse.
Sel ajal mässiti lapsed tihedalt suure riidetüki sisse,
et nad ei rabeleks.
Nad sidusid ta kinni ja panid kasti?
Kus lastekaitse oli?
"Issanda ingel seisatas nende juures
"ja Issanda kirkus säras nende ümber."
Nätaki!
Nätaki?
Pimedas öös
vandus hirmsat kättemaksu Vägev Marvo!
Ta pole iial nii palju rääkinud.
See on koomiks.
Nojah siis. Tõsi.
Ma usun, et Issanda ingel
on nagu koomiksikangelane.
"Kui nüüd Jeesus oli sündinud Juudamaal Petlemma linnas
"kuningas Heroodese ajal, siis vaata,
"hommikumaalt saabusid tähetargad Jeruusalemma."
See oled sina, Leroy. Claude, Ollie, pange tähele.
Kuidas targad? Kas nad olid õpsid?
Ei, lollakas, nagu presidendid.
Ärge lööge.
Aga peaaegu. Nad olid kuningad.
Viimaks ometi.
Äkki saadab keegi viimaks võõrastemajapidaja seenele
ja toob lapse laudast ära.
"Ja majja sisse astudes
"nägid nad last
"koos Maarja, tema emaga,
"ja kummardasid teda tema ette maha heites,
"avasid oma aarded
"ning andsid talle kinke: kulda, viirukit ja mürri."
Pea kinni. Mis solk see on?
Õlid ja lõhnad.
Õli? Milline kitsi kuningas õli jagab?
Tuletõrjujate varjupaigast saab paremaid kinke.
Tegelikult kuningas Heroodes.
Tema saatis tähetargad Jeesulast otsima.
Kas tema saatis neid nõmedaid kinke?
Tegelikult oli asi hullem.
Heroodes tahtis Jeesulapse tappa.
- Issand jumal! - Imogene.
Kes Heroodest mängib?
Meie etenduses pole Heroodest.
- Mida? - Mis asja?
- Jäta jama! - Ei!
Talle tuleb lõpus peksa anda.
Charlie on Heroodes.
- Ma ei taha Heroodes olla. - Ei!
Kõrtsmik saab ka kere peale.
- Gladys, kasuta inglivõimeid. - Ei, kullake, me ei...
Hea küll, aitab küll. Aitab juba!
Hea küll.
Palun rahunege kõik maha.
- Jeesus võib Heroodese tappa. - Nätaki!
- Ilus maal, eks? - Ju vist.
Maarja oli vintske tegelane.
Vintske?
Jah, ta elas päris palju üle
ja ületas suuri väljakutseid, et last siia ilma tuua.
Ta ei näe vintske välja.
Lihtsalt ilus ja armas.
Jah. Sellel maalil ilmselt küll.
Miks selle maali kohal meie linna nimi on?
- Tead, mida Emmanuel tähendab? - Ei.
See tähendab "Jumal on meiega".
Jeesulaps oli seda.
Ja sina oled...
Tegelane, keda sa ise mängida tahtsid,
aitas sellel juhtuda.
Päris lahe.
Küllap vist.
Igatahes...
Kuule, ma...
Te kõik esitasite täna palju häid küsimusi.
Ja mulle tuli mõte...
Võibolla meeldiks jõuluetenduse vaatamine teile
osalemisest rohkem.
Te saaksite siis kõike
endasse ahmida, üksikasju näha.
Saad aru?
Ei. Ma teen seda.
Minu tegelane peaks võõrastemaja süütama.
Jah. Äkki saad näidendis
võõrastemajapidaja välismaale kupatada.
Imogene...
Nad peavad tõesti hästi käituma.
Kui mind sellega aitad,
saad pärast etendust magustoitu.
Mis arvad?
Vana laul.
Imogene, lähme!
Pean minema.
- Mis teiega juhtus? - Herdmanid.
Nad üritasid mind tappa. Jälle.
See on sõubisnis.
Ma olen jännis.
Sinikaid pole näha. See on võit.
Me ei teinudki proovi. Ta jutustas ainult jõululugu.
Herdmanid ei teadnud seda.
Kujuta ette, kui sina seda esimest korda kuuleksid.
Jõuluvana muutuks veel segasemaks.
Mida sa arvaksid?
Kogu see värk on majutamisõudus.
Hale lugu, et rasedale naisele
on ainult tallis tuba pakkuda.
Seda ütlesid Herdmanid ka.
Ma polnud selle peale mõelnudki. Tõesti hale.
Meie kuuleme jutte soojast tallist,
loomadest ja magusalt lõhnavast heinast.
Minu nõod kasvasid talus.
See lõhn pole magus.
Ma pean tunnistama,
et sügaval sisimas võib neil lastel hea vaist olla.
Nad tahtsid Heroodese elusalt põletada.
Ma ütlesin, et sisimas.
Nad valisid õige kurikaela. Asi seegi.
Mis üldse Heroodesest sai? Isegi mina ei tea.
Kes helistab sellisel...
- Pr Armstrong. - Pr Armstrong.
Viiendat korda sel tunnil.
Wendelken rääkis talle, et sa ei löönud Herdmane minema.
Ta tahab teada, miks see venima jäi.
Kullake, selle lõhn meenutab mulle, et sul on kiire.
Jumal...
Mul on tunne,
et tulekul on tõeline katastroof.
Oled ärkvel?
Mida sina sellest kõigest arvad?
Kas ema ei saa kindlasti Herdmane välja vahetada?
Nüüd on juba hilja.
See on minu süü, et ma oma totakat kätt ei tõstnud.
Üks minust palju targem mees ütles kunagi:
"Elu ei pikene ainsagi tunni võrra,
"kui asjade pärast muretseda."
Jõuluetendus käib selle alla.
Ta polnud Herdmane kohanud.
Tegelikult...
tunneb ta neid kõigist paremini.
See selleks. Kas sa tuleksid hommikul minuga midagi tegema?
Mida tegema?
Oleks üks selline käik.
Sul ja tervel perel oleks hea minna.
Tahan teile midagi näidata.
Olgu.
Maga välja.
- Häid jõule. - Häid jõule.
Evan. Jaksad?
Jah.
- Aitäh, Bob. - Aitäh. Häid jõule.
- Milleks see on? - See sind huvitab.
Sa oled salajõuluvana?
See pole mingi saladus.
Kiriku heategevuskomitee
on seda aastakümneid teinud.
Nii on hea oma mugavustsoonist välja tulla.
Pealegi arvasin, et teid huvitaks üks minu peatuspaik.
Siin elavad teie klassikaaslased.
Tõesti? See on sinu peatuspaik?
Sa ei ole öelnud, et Herdmane külastad.
Seni polnud mainimist väärt.
- Beth, tahad tulla? - See poleks hea mõte.
Hea küll.
Aga ärge unustage, et jõulud käivad kõigi juures.
- Singimees! - Mina tahan!
- Singipäev! - Andke mulle sinki!
Singipäev!
Kuulge!
Seda sinki sööme jõulude ajal.
Kui keegi teist seda varem puudutab,
leiutan mingi piinarikka karistuse!
- Kas su ema on kodus? - Valgel ajal mitte.
- Kahju kuulda. - Pole lugu. Ma oskan süüa teha.
Seda ma usun.
Palun ütle talle, et ma käisin.
Tõin teile suurima singi.
Häid jõule.
Anna siia! Esimene amps!
Anna mulle! Hoia eemale, Imogene!
Lase lahti, Ralph!
Eemale!
Ema ja isa pole kodus.
Nad ei tea enamjaolt, kus nende ema on.
Kui Gladys kaheaastaseks sai,
olevat hr Herdman rongi peale hüpanud ja tagasi ei tulnud.
- Igati mõistetav. - Beth, aitab küll.
Uskumatu, et ma neid naisi kuulasin.
Millest mõtled?
Ma mõtlen sellest,
et pr Armstrong, pr Wendelken
ja kõik teised mingu metsa.
Tuleb tõdeda,
et nemad olid ainsad, kes käe tõstsid.
Ja asi ants.
Mis nüüd?
Kuidas raamatukogust laenutada?
Kaarti on vaja.
- Kas sinul on? - Jah.
Anna siia.
See ei käi päris sedasi.
Kohe tegelen teiega.
PALUN VAIKUST
Heldeke.
Mul pole siin raha, kui seda tahate.
See on raamatukogu, eks? Kust raamatuid saab?
Vaja on seda, kus on Jeesus.
Ja tema ema.
- Ja tähetargad. - Ja lollakas Heroodes.
Mida kirikus kasutatakse.
Te mõtlete piiblit?
Tere, pr Graebner.
Imogene ja tema vennad soovivad raamatukogukaarte.
Mina ka!
Ja tema õde.
Beth!
- Arvasin, et... - Rahune maha.
Tahame midagi vaadata.
Imogene ja Ralph mängivad etenduses Maarjat ja Joosepit.
Ma tean. Ostsin piletid.
Enne kui sellest kuulsin.
Raha tagasi ei maksta.
Ja nüüd tahate raamatukogukaarte?
Teie?
Et piibleid laenutada?
Nüüd olen ma kõike näinud. Herdmanid raamatukogus.
Jõululugu on seal.
Kus pildid on?
PIIBEL pildis PIIBLI JUTURAAMAT
Siin on imelikke sõnu, aga kuldaväärt värk.
- Ralph, otsi mõni Heroodese raamat. - Kuidas?
Näitan teile kataloogi.
Ära osta midagi!
See pole selline kataloog.
Bethi emal oli õigus. Maarja on tõesti vintske mutt.
Herdmanid vaatasid raamatuid läbi,
kõigile küsimustele vastuseid otsides.
Mu sõrmed olid narmas nagu kalkunivõileib,
sest lappasin muudkui kataloogi.
- Pildid. - Palju pildiraamatuid.
Ma olin pidanud õppimiseks tihti
raamatukogus käima.
Aga miski ei pakkunud mulle sellist huvi
kui jõululugu Imogene'ile.
Kuulsite?
Karjased ajasid seal oma asju, kui pauhti!
Jah, ma tean. Aga meie oleme tähetargad.
Me tuleme kastitäie nodiga. Miks me seda tegema peame?
Ollie, mis on see vaalafilm, mis sulle meeldib?
"Maa, ahoi!".
Arvate, et "Maa, ahoi!" kapten
leiutas, kuidas parve ehitada?
- Võimatu. - Õigus.
Ta pidi selle kohta lugema.
Me teeme seda ju koogi nimel.
Koogi nimel ka.
Aga samal ajal saame justkui filmi teha.
Filmides, mida me vaatame, saab naispeategelane...
Kõik näitlejad saavad kellekski teiseks hakata.
Nad saavad ennast muuta ja teistsugust elu elada.
Nad pääsevad oma armetust elust eemale
ja hakkavad uuteks inimesteks.
Seda saame meie ka teha.
Jah.
Nii et mina saan kuningas olla.
Jah, jõululaupäeval küll.
Gladys ei saa nüüd küll ingel olla.
Saan küll!
Sa võid vähemalt üritada.
Tore. Ja mina saan olla õnnetu mees, kes sinuga abielus on.
Ta on nii tähtis, et temast kirjutati raamatutes.
Ja mina saan olla armas ja ilus...
Siis saame kogu nende toidu endale.
Pealegi on mul nüüd raamatuluba!
Tõmbasid midagi kurku?
Peaksin koju minema.
Keegi ei palunud sul jääda.
Claude'ile meeldib ta luba.
See oli lähim asi tänule, mida ma tema suust kuulsin.
Vabandust, et hiljaks jäin.
Hea küll, moodustame rühmad.
Inglid, teie olete...
Hästi. Ja kõik teised...
Nojah... Aitäh, et täpselt tulite.
Jah, Claude?
- Kas võime Heroodese üles puua? - Ei, Claude.
Selles etenduses ei sure keegi.
Meil on täna palju teha.
- Asume asja kallale. - Vabandust.
Miks nad ikka veel siin on?
Sest nad on etenduses, Rebecca.
Ja nii see ka jääb.
Tõesti?
Ja mida ma peaksin ütlema
pr Armstrongile, pr Slocumile ja teistele emadele?
Sa võid neile öelda,
et tuleb parim jõuluetendus üldse.
Ma saan Herdmanitega hakkama.
Kõik kohtadele!
ROOMA SÕDURID
Kas Issanda ingel ei peaks midagi ütlema?
Kuulge!
Jah, nad olid ikka Herdmanid,
ja leidus inimesi,
kes seda hetkekski ei unustanud.
Minge.
Hoidke beebist eemale!
Imogene, tähetargad tulid siia Jeesust austama,
mitte talle halba tegema, taevake.
Aga kui me teist teed koju ei lähe?
Kui kuningale räägime, kus beebi on?
- Vana Heroodes mõrvaks ta. - Ei mõrvaks!
Ma mõtlesin selle peale hiljem
ja otsustasin, et kui kuningas Heroodes
oleks tahtnud tõesti mõrvata puusepa väikest poega Jeesust,
ja teadnuks, kus Jeesus on, siis ta teinuks seda.
Leroy andis meile mõtlemisainet.
- Lõpeta! - Elu ilma Jeesuseta.
Võtame veidi vaiksemaks.
Tõuske püsti. Ma ei kuule teid, kui läbisegi räägite.
Alice'i arust ei tasunud mõelda millegi üle,
mida Herdmanid ütlesid.
Kas teda naeratama saaks panna?
Ei, seda ta ei tee.
Aga teised vähemalt üritasid...
ootamatutel viisidel.
Hästi. Kõik kohtadele!
Kellega ümberkirjutustest rääkida?
Olen filmide ümberkirjutustest kuulnud.
Hea küll, Jumal.
Nüüd läheb kõik veelgi hirmsamaks.
Palun tee midagi ema aitamiseks
ja päästa etendus.
Muud midagi.
Aamen.
Viimane proov
toimus päev enne jõuluõhtusööki.
Terve kirik oli täis lapsi ja lapsevanemaid
ja toitlustuskomitee liikmeid.
Mis tähendas, et pr Slocumil avanes võimalus ringi nuhkida
ja otsida midagi, mida hukka mõista.
EMMANUELI
75. IGA-AASTANE JÕULUETENDUS
Tere, pr Slocum.
Tere!
Palun vabandust.
Praegusel ajal on nii palju teha.
Toitlustuskomitee otsustas tulla täna õhtul
toitu valmis tegema.
Loodetavasti me ei sega.
Ei sega.
Me pole köögi lähedalgi. Te isegi ei märka meid.
Ema eksis.
Kõik märkasid meid enne õhtu lõppu.
Hea küll, kuulake kõik! See on peaproov.
Mida see tähendab?
- Kostüüme. - Riietumist.
Jah, osale teist.
Minul pole mingit kostüümi.
Kanna oma isa hommikumantlit. Mina teen alati nii.
Minu isal pole hommikumantlit.
Mida ta siis kodus kannab?
Aluspesu.
Hea küll.
Sellest pole midagi. Tänavu on juubelietendus
ja naisteklubi aitas ilusamate kostüümidega.
Sa võid armas olla.
Tere, Imogene.
Kas sa ei peaks kostüümi kandma?
Varsti kannangi.
Ma mängin Maarjat.
Ma ei saanud aru.
Ma pole varem ühtegi sellist Maarjat näinud.
Ma pean minema toitu valmistama.
See on 500 inimesele.
Et mu silmad valguse käes sädeleks.
Peaproovi põhieesmärgiks
pole kostüümid.
Me peame etenduse katkestusteta läbi mängima.
- Selge? - Selge.
- Hästi.
Mina istun üleval publikus.
Andke minna!
Jah.
Laiad naeratused!
Hoidke käsipuust kinni.
Väga hea.
Heldene aeg. Etendus algab!
Imogene. Mis viga? Kus su kostüüm on?
Kus beebi on?
Beebit pole. Me kasutame nukku.
Jah, ma tean.
Sest minu pärast ei saanud päris last.
- Ei. - See oli tõsi.
Algul pakuti meile palju beebisid.
Alustades Eugene Sloperiga, kes oli paljulubav.
Lõpetades ligi nelja-aastase Junior Cottle'iga.
Tema isa ütles, et ta kössitaks.
Kuulsin, et beebit on vaja. Võin aidata.
Tõesti? Väga tore. Kelle omaga?
Poe ees on alati mitu lapsevankrit beebidega.
Võtan sealt ühe.
Imogene, ma loodan, et sa teed nalja.
Sa tead, et võõra lapsega ei tohi minema jalutada.
Ma kahtlen, et Imogene seda teadis.
Ta jalutas kõige muuga minema.
Aga kui lapsevanemad Herdmanitest kuulsid,
võtsid nad lapsed tagasi.
- Meil oli lootust. - Halloo?
Bernice Tool oli kolmekuuse tite kasuema.
Ei, ta võib vabalt hiinlane olla!
- Aitäh, Bernice! - Jah!
Aga siis beebi lapsendati
ja Bernice'i arust oli liiga vara teda tagasi laenata.
- Nii olid lood. - Kus see on?
Beth tõi selle vist autost sisse.
Küsime temalt.
Imogene'i vennad peitsid nuku ära,
sest nende arust polnud ta jeesulik,
mis iganes mõttes.
Aga pärast viljatuid otsinguid pidime alustama.
- Sõimes lamas ta - Väikses linnas Petlemmas...
- Hälli polnud voodiks... - Sel pühal...
Lõpetage.
Tagumine rida, "sõimes lamas ta" on enne.
Ma leidsin beebi.
Viimaks. Mitte tänu teile, jobud.
Ära puuduta teda! See on Jeesulaps.
Imogene, sa ei tohi midagi öelda.
Tähetargad, teie peate vaikselt lahkuma!
See on tähtis. Mäletate, mida ma ütlesin?
Meie etenduses ei ütle keegi midagi
peale Issanda ingli,
ja koor muidugi laulab.
Maarja, Joosep ja teised
tekitavad toreda pildi, mida vaadata,
kuni me jõulude tähendusest mõtleme.
Mida need tähendavad?
Ma hakkan unustama.
Alustame nüüd...
Etenduse ajal ei tohi kõrvarõngaid kanda.
Maarjal polnud kõrvarõngaid.
- Ma pean neid kandma. - Miks?
Tegin kõrvadesse augud. Need ei tohi kinni kasvada.
- 90 minutiga need kinni ei kasva. - Parem jätan need kõrva.
- Arst ütles seda? - Mis arst?
- Kes sulle augud tegi? - Gladys.
Hea küll.
Otsime etenduseks väiksemad.
Alustame algusest. Niisiis...
Ütlen, mis nime ma talle panin.
Ei. Ära unusta, et Maarja ei pane lapsele nime.
Ma ütlesin, et mina panin!
Ei! Joosep ei pane talle ka nime.
Jumal saadab ingli Maarjale ütlema, mis nimeks panna.
Oleksin ta Billiks ristinud.
Oot, Gladys ütles Maarjale, mis nimi ta lapsele panna?
Ei, Gladys on see ingel,
kes tuleb ja karjastele ütleb:
"Sest teile sünnib laps."
Mulle! Mitte neile. Mulle.
Mina sain lapse.
See tähendab, et Jeesus on maailma jaoks.
Meile kõigile sünnib laps, isegi vaestele nagu...
Teate küll. Karjastele, keda teie mängite.
Miks Maarja ei tohtinud nime panna?
Kas ingel astus juurde ja ütles:
"Pane talle Jeesus nimeks?"
- Jah. - See pole õige.
Ingel ütleb:
"Talle pannakse nimeks Imeline Nõuandja,
"Vägev Jumal, Igavene Isa, Rahuvürst."
Issand! Ta ei saa esimesest klassist edasi,
kui seda kirjutama peab.
Palun väga vabandust.
Sattusin mööduma ja otsustasin sisse piiluda.
Lähen parem õunakeedisekooki vaatama.
Ma keelasin Issanda nime asjata suhu võtta.
Kuidas sa Maarja oled, kui kõiki solvad?
Me peame pausi tegema.
Kohtume siin viie minuti pärast
ja alustame otsast.
Ma ütlesin, et tuleb katastroof.
Ma olen iga kell valmis Maarja rolli üle võtma.
Hea teada, Alice.
Imogene, kas võin...
Ma lähen vetsu
ja võtan selle totaka kostüümi seljast.
Seal ta ongi. Vajad midagi?
See on omamoodi... valesti.
Kõik variseb kokku.
Ma pole kindel, et see üldse kunagi koos püsis.
Kas ei võiks Alice'it Maarjaks panna?
Herdmanid ei tohi seda kiriku jaoks
ära rikkuda ega sind häbistada.
Ma arvan, et Imogene pabistab.
Peame selle proovi ära tegema.
Me saame hakkama.
Tulekahju!
Mis nüüd?
Miks?
WC-st tuleb paksu suitsu!
Haarake kõik üksteisel kätest kinni.
Võtke naabril käest kinni...
Beth, juhata kett välja.
Võtke oma palitud kaasa.
Alice? Alice!
Beth, kullake...
Tulge kõik siia.
Kas sul on kõik hästi?
Tundsin sisenedes suitsulõhna.
Sa tundsid WC-s suitsulõhna?
Mine isaga kaasa.
- Kas me teame, mis juhtus? - Herdmanid juhtusid.
Tulge, inglid.
- Imogene, kas kõik on hästi? - Jah.
Astuge kõrvale. Veel üks Herdmanite tulekahju.
- Mul on hirm. - Ma tean, kullake.
Herdmanid? Kirikus?
Jah, kogu pesakond.
Olgu Jumal meie kõigiga armuline.
Milline katastroof. Ainult pahandusi.
Beth, mine Herdmane otsima, eks?
- Olgu. Hea küll. - Too nad siia.
Imogene?
Ja sa nägid WC-s Imogene Herdmani?
Ta oli seal.
Ja on teada, et nad suitsetavad.
See ka juhtus.
Ema, ma ei leia Herdmane.
Alles nad olid siin, eks?
Otsisin igalt poolt. Nad on kadunud.
Ja siis nägi Dianna Imogene'i seal seismas.
Kõik oli suitsu täis.
No kuulge? Ta suitsetab. Tema süütas tulekahju.
See peab olema viimane piisk.
Ei maksa järeldustega kiirustada, Rebecca.
See oleks uus lähenemine.
Tema Maarja tegi seda!
Ja veel miljonit asja, reverend.
Kas soovite kuulda?
- Mis nüüd saab, ema? - Ma ausalt ei tea.
Kas nüüd jäetakse etendus ära?
Nad võivad üritada.
Grace ütles, et Issanda ingel on nagu koomiksikangelane.
Kas see ongi Herdmanite tegu?
Ma kuulsin, et nad räägivad kogu aeg aluspesust.
Proovides Herdmanid aluspesust ei räägi.
Üks teine poiss küll.
Alice ütles, et nad rääkisid Jeesuse mõrvamisest.
See on otse piiblist.
Nad ei peaks siin olema.
- Ei. - Nõus.
Kus suitsu, seal tuld.
- Sõna otseses mõttes. - Hea küll, rahunege maha. Palun.
Sina oled kogu töö ära teinud, mitte nemad.
Ma usaldan sind, kui ütled, et kõik läheb hästi.
Vabandust. Seda ei saa ma öelda.
Reverend Hopkins, allikas on leitud.
Niisiis?
Minu õunakeedisekook!
Aga ma nägin WC-st suitsu tulemas.
Seepärast ma helistasingi.
WC-s polnud tulekahju.
Aga kuni kõik siin olid, kõrbes kook põhja.
Aitäh, härrased. Minge kõik koju.
Me lõpetasime siin.
Peaproov on purgis.
Kas ma ütlesin seda õigesti? "Purgis"?
Jah, õigesti öeldud.
Keegi isegi ei vabanda?
Lähme koju.
EMMANUELI 75. IGA-AASTANE JÕULUETENDUS
Hei, kullake.
Hei.
Minu arust saad sa hästi hakkama.
Aitäh, kullake.
Kuigi keegi teine pole vist sama meelt.
Ilmselt mitte.
Ma arvasin, et saan kuidagi hakkama.
Ja et sellest saab parim etendus,
isegi Herdmanitega.
Kas ikka on liiga hilja neid välja vahetada?
See poleks õige, kullake.
Minu arust pole ka õige,
et need naised Herdmanitest sedasi räägivad.
Ära unusta.
Kogu selle loo mõte on...
et Jeesus sündis Herdmanite jaoks
samavõrd, kui meie jaoks.
Asja mõte läheks kaotsi,
kui nad minema saata.
Aga kui nad sul kõik ära rikuvad?
Ilmselt see juhtubki.
Aga küsimus pole minus.
Sa teed head tööd, ema.
Vaatame enne, mis homme õhtul juhtub.
Mis on, kullake?
Ema?
Ma palvetasin ja olen sinuga nõus.
Sa pead Herdmanite juurde jääma.
Aitäh, kullake.
Aga mul ei õnnestu Herdmanitele helistada.
Kas number on väljas?
Vist mitte.
Loodetavasti nad ei kuulnud, mida nende kohta räägiti.
Oota. Kas Imogene loobus?
- Ei tea. - Kuidas ta võis?
- Ta ei tohi seda sinuga teha! - Kõik on hästi.
Alice oskab Maarjat mängida. See läheb hästi.
Või noh, tead, läheb nii, nagu alati.
Ei saa minna nii, nagu alati!
Beth, kuhu sa lähed?
Beth?
Selgitage mulle seda.
Enne oli etenduse õnnestumiseks vaja,
et Herdmane poleks.
Nüüd oli aga just neid õnnestumiseks vaja.
Mu ema ei juhatanud komiteesid, polnud firmaomanik
ega käinud poes ärinaise kleidiga,
aga ta käitus õigesti, kui keegi teine seda ei teinud.
Nii et nüüd pidin mina seda tegema.
Ja see tähendas nelja silma all Imogene Herdmaniga kohtumist.
Tere, Gladys.
Ma tahan Imogene'iga rääkida.
Hea küll siis.
Mida sina tahad?
Pärast nii pikka sõitu
oleksin pidanud teadma, mida öelda.
Mu peas oli mõtete virvarr.
Aga kui ta ukse avas, suutsin vaid piuksatada...
Hei.
Oota!
- Miks sa eile ära läksid? - Õues oli külm.
Nad püüdsid aru saada, mis juhtus.
Idioodid molutasid seal ja sügasid tagumikku.
Otsustasid, et meie süü, siis hakkasid otsima.
Ei, kook kõrbes põhja.
Vahet pole. Nad teadsid, et minu süü.
Nende arust tõmbad sa sigarit. Nad eeldasid...
Muidugi mõista.
No aga kas sa tõmbasid siis sigarit?
Jah.
Sa ei tohiks suitsetada.
- Selge. Tšau! - Oota!
- Kas sa tuled etendusele? - Ei.
- Mida? - Ma ei tee seda.
Ma arvasin, et tahad keegi teine olla.
Nagu filmis.
Kõik muutus. Tšau.
- Äkki võiksid? - Ei või. Nii ei või kohe üldse!
Minu ema seisis sinu eest. Ta võitles sinu eest.
Linn lausa vihkab teda sellepärast.
Aga ta tegi seda ikkagi, sest ta hoolib sinust.
Mis see sind kotib?
Sa ei tahtnud mind nagunii etendusse.
Eks ole?
- Asjad muutusid. - Tõesti?
Minu emal on vaja, et sa Maarja oleksid.
Eks ole?
Jah, ma ütlesin talle, et ta sind ei võtaks.
Ta andis sulle võimaluse.
Igalt poolt tuleb vaatajaid.
Enam ei jõua rolle vahetada
ja loota, et tuleb jälle vana igav etendus.
Ma ei saa tulla!
Minust ei saa seda tüdrukut maalil.
Aga lavale ei saa maali panna.
Päris inimest on vaja.
- Alice teeb seda. - Just. "Alice teeb seda."
Kõik armastavad Maarjat,
sest ta on armas ja ilus.
Ja mina pole kunagi...
Sa arvad, et ei saa armas olla, sest oled nii sitke.
Maailma kõige sitkem laps, eks?
Aga kui sa etendusele ei tule, pole sa armas ega sitke.
Ja pealegi Maarja,
päris Maarja,
ei hoolinud sellest, mida temast arvati,
ja valis raskema tee, kuigi see oli hirmutav.
Tegelikult oled sina ka selline.
Palun tule.
Minu ema pärast?
Kas või selleks, et kõiki vihastada?
Vabandust. Ma olen Herdman. Ma lihtsalt pole Maarja.
Vähemalt on küünlad täiuslikud.
Niisiis...
Me oleme siin.
Sa said hakkama. Ole selle üle uhke.
Eks ole, Beth?
Me pole seda kordagi läbi mänginud.
Ma ei tea, mis täna õhtul saab.
Kui Herdmanid tulevad,
on see ehk esimene jõuluetendus,
kus Joosep tähetarkadega kakleb,
Maarja tobi ette paneb ja beebiga vehkat teeb.
- Kas aitaksid? - Ikka.
- Murdke jalg. - Aitäh.
Mitte päriselt.
Teatris öeldakse nii.
Pr Armstrong pani selle märkmetesse kirja.
Vaata vaid.
Liiga pingul.
Sa näed hea välja. Võid lava taha minna.
Neid vist ei tulegi.
Mul on Alice'it vaja.
Selge.
Alice?
Võimalik, et pead täna Maarjat mängima.
75. JUUBEL
- Hea küll, algab. - Jah.
Shirley tiib torkas mind.
Pole midagi. Tõmba pea alla, kui ta pöördub.
Olgu.
Maarja ja Joosep on valmis alustama.
Väga tore, Alice.
Aitäh kõigile tulemast.
75 aastat
on see etendus olnud võimaluseks
meile meelde tuletada, kelle pärast jõule tähistatakse.
Tänavu
kujunes kõik teistsuguseks, kui meil plaanis oli.
Ma tunnistan, et esimest korda etenduse ajaloos.
Ausalt ka...
Siia jõudmiseks on nii palju juhtunud...
...et ma ei teagi, mis täna juhtuda võib.
Aga võibolla polegi see nii halb.
Sest Maarja ja Joosep polnud ka kindlad.
Aitäh tulemast.
Ja häid jõule.
- Kas kõik on hästi? - Pole aimugi.
Olgu.
Sõimes lamas ta
Hälli polnud voodiks
Väike Jeesulapsuke
Oma armsa pea langetas
Tähed helges taevas...
Mida ta teeb?
Tema peale sirasid...
Mis viga?
Väikest Jeesulast
Heina peal magamas
Ammuvad lehmad
Ärkab siis laps
Aga Jeesulapsuke...
Mis tal seljas on?
Ta võttis kodust midagi kaasa.
Ta ütles, et kui ta seda teeb,
on ta päris Maarja moodi.
Nad on nagu mingid põgenikud.
Jah.
On tõesti.
"Keiser Augustuse ajal
"anti välja seadus,
"et tervet maailma tuleks maksustada,
"ja Joosep läks koos oma naise Maarjaga Petlemma."
Väikses linnas Petlemmas
Sel pühal vaiksel ööl
Kolm kuldset tähte hiilgamas
On kõrgel taevateel
Ent pimedatel tänavatel
Särab igavene valgus
Miks sa nukku röhitad?
Ma tegin Gladysega nii, kui ta beebi oli.
Sinus täna kohtuvad...
Ei või olla!
Röhitab Jeesulast, nagu oleks tal koolikud.
See polnud kavas kirjas.
Mulle meeldib.
Arvad, et Jeesulaps ei röhatanud?
Ta...
"Ja selles kandis
"olid aasal karjased,
"kes karjaga õitsile tulid."
Karjased öösel karja valvasid
Maa peal istudes
Issanda ingel laskus siis
Ja ausära paistis sääl
"Ja neile ilmus Issanda ingel."
Ja neile ilmus Issanda ingel.
Kuulge!
Teile sünnib laps!
Mida te passite? Minge last vaatama!
Tehke siva!
Meie kolm idamaa kuningat
Kinke toome kaugelt maalt
Põllult ja allikast
Nõmmelt ja mäelt...
Ma teadsin, et nii juhtub.
Neil pole viirukit ega mürri ega kulda.
Neil oli midagi muud kaasas.
Ma sain kohe aru, kust see tuli.
Neile ilmselt ei maitsegi sink.
Maitseb küll. Nad armastavad sinki.
Minu sink on laval.
"Ja kui Jeesus sündis,
"tulid hommikumaalt kolm tähetarka talle austust avaldama,
"kingituseks kaasas kulda, viirukit ja mürri."
Nad peaksid ära minema. Nad rikuvad kõik ära.
Igati loogiline,
et tähetargad istuvad ja puhkavad.
Nad tulid kaugelt.
Kas peaksid singi üle andma ja lahkuma?
Nad ei toonud sinki!
Mis laps küll puhkab nõnda seal
Maarja süles suikumas
Keda inglid...
Kõige ärarikkumisest rääkides
tundus mulle,
et Herdmanid andsid etendusele palju juurde.
Tehes seda, mis loomulik oli.
Näiteks beebit röhatades
või eeldades, et sink on parem kingitus,
kui head lõhnad ja õli.
Tavaliselt oli mul "Püha öö" ajaks
juba kõigest kopp ees
ja ootasin, et see läbi saaks.
Aga seekord seda tunnet polnud.
Ma peaaegu soovisin, et etendus jätkuks
Herdmanite taktikepi all,
et näha, mida nad veel teevad.
Ma mõistsin, et ma polnud varem päriselt Kristuse sünnilugu näinud.
Aga Imogene aitas mul näha seda selgemalt, kui kunagi varem.
Püha öö
Vaikne öö
Kõik on maas
Rahu sees
Joosep valvab ja Maarjal sääl...
Ja siis see juhtuski.
Kõik olid kogu aeg oodanud,
et Herdmanid midagi täiesti ootamatut teeksid.
Ja nii ka läks...
Vaata.
Ta nutab.
Maarja nutab.
Sel hetkel
koges Imogene Herdman tõelist jõululugu
kõige esimest korda.
Ja meie koos temaga.
Kristus sündinud teil
Nojah...
See oligi kõigi aegade parim jõuluetendus.
Kummarda.
Kummarda. Nad plaksutavad sulle.
Aitäh.
Kõik olid nõus, et see oli parim etendus,
aga keegi ei teadnud, miks täpselt.
Ühte asja ma küll teadsin.
Tänu minu emale
ja tema tõlgendusele jõululoost
said Herdmanid viimaks seda, mida nad kõige rohkem vajasid.
Kogukonna.
Aga nad andsid ka vastu midagi, mida me kõik vajasime.
Aastaid mõtlesin ma jõuluimele
ja Jeesuse sünnisaladusele, seda tegelikult mõistmata.
Aga nüüd ei paistnudki see enam nii salapärane.
Kui Imogene küsis, millest etendus räägib,
ütlesin, et Jeesusest.
Aga see oli ainult üks osa.
Etendus rääkis vastsündinust
ning tema puruvaesest emast ja isast,
kes olid suures hädas.
Neil polnud raha, kohta, kus olla, ega arsti.
Nad ei tundnud kedagi, neid ei austatud.
Aga Jumal valis just nemad maailma muutma.
Imogene'ist rääkides
tabas jõuluvaim teda ühekorraga.
Aitäh, et tagasi tulid.
Sa sundisid mind.
Minu arust mitte.
Sinu sink. Hea rekvisiit.
See polnud rekvisiit. Poisid kinkisid selle.
Ja...
mul on veel midagi.
Arvasin, et on aeg see tagasi anda.
Aitäh.
Nüüd on etendus läbi saanud
ja ilmselt pole sul kavas siia tagasi tulla.
Aga äkki tuled järgmisel nädalal?
Peaasi, et midagi näksida saaks.
See on täpselt õige.
Eks ole?
Mis asi?
See maal.
Mida see "täpselt õige" tähendas?
Ma ei tea.
Imogene'ile meeldis vist, mis mulje Maarja maalil jättis.
Ta oli nii puhas.
Nagu poleks ta teinud midagi muud,
kui jõuluõhtul Jeesuse sünnitanud.
Imogene ütles mulle kunagi:
"Mina pole Maarja."
Aga minu jaoks...
on Maarja alati Imogene Herdmani näoga.
Seepärast...
kasutame me kõik need aastad hiljem ikka veel seda tekki.
Emmanueli iga-aastase
jõuluetenduse katsed
Nõndaks, teie kõik,
nüüd te siis teate,
miks see etendus meile nii tähtis on.
Ma ei tea. Kas keegi soovib mõnda rolli?
Appike, kui palju käsi kerkis!
Õnneks
on meil palju rolle, ja ükski neist pole pisike.
Lapsevanemad, olge nii head
ja viige kõik altariruumi,
korraldame seal kõik ära.
Me jaotame rollid
ja teeme kõige esimese proovi.
Hea küll, minge.
Kas mina võin neid proovida?
Noh, need olid Gladyse tiivad.
Ta ei luba teistel neid kanda.
Aga kui sa alla lippad, siis otsime sulle uued tiivad.
"Kuulge. Teile sündis laps."
Lõpp
Ollie Herdman on nüüd loomaarst,
kes tegeleb kassiuuringutega.
Claude Herdman on nüüd riigikooli õpetaja.
Tema õpilased ei julge ropendada.
Leroy Herdman istus mõne korra vanglas,
aga tal läheb nüüd paremini.
(Ausalt ka, 1 Herdman 6-st pole paha)
Gladys Herdman on stjuardess.
Tema reisijad kuulavad teda alati.
Ralph Herdman on Kesk-Lääne suurima kiriku pastor.
Tema viimase jutluse teema oli "Mida Heroodesest arvata?"
Imogene Herdman näitles paaris filmis,
siis aga korraldas Ralphi kirikus jõuluetendusi.
Ta on praegu viie lapse ema...
ja keegi ei pea küsima, kus ta küll on.
Subtiitrid tõlkinud: Janno Buschmann